Paraishockey

Paraishockey, tidligere kjelkehockey, er en variant av ishockey beregnet for funksjonshemmede utøvere. Også ikke-funksjonshemmede kan delta i og spille sporten på klubbnivå, men ikke i turneringer som krever paralympisk klassifisering. Idretten sorterer under Norges Ishockeyforbund i Norge.

Historie
Paraishockey ble oppfunnet av tre rullestolbrukere på et rehabiliteringssenter i Stockholm i Sverige i 1961. Etter noen års videreutvikling ble det arrangert et Stockholmsmesterskap i 1969, der fem lag deltok. Både funksjonshemmede og ikke-funksjonshemmede deltok. Etter dette ble sporten introdusert til Norge, og de første landskampene ble arrangert mellom Sverige og Norge. Fra Norge bredte sporten seg til Storbritannia  og britiske rullestolbrukere i 1981. 

Rolf Johansson, tidligere paralympisk mester i rullestolkjøring, ga tidlig på 1980-tallet en paraishockeykjelke til Dick Loiselle, som var president for Sommer-OL 1976 i Montréal i Canada, under den betingelsen at Loiselle introdusere paraishockey i Canada. Loiselle bidro til spredningen av sporten i Canada, og i 1993 ble Sledge Hockey of Canada etablert som et nasjonalt idrettsforbund. 

I 1982 arrangerte Norge og Sverige en oppvisningskamp under ski-VM i Oslo. 4 år senere, i 1986 ble det arrangert et uoffisielt VM i paraishockeyBotkyrka kommun – OS-hopp tar skurmopp till Paralympics, der Sverige, Norge og England deltok.Hockey Canada – SLEDGE HOCKEY HISTORY Der ble det også konkurrert i ispigging, langrenn og utfor. I 1991 ble det første World cup i kjelkehockey arrangert, med deltakelse fra fem nasjoner, der Canada vant. 

I paralympisk sammenheng var paraishockey demonstrasjonsgren ved de paralympiske vinterlekene 1976 i Örnsköldsvik. I 1994 ble paraishockey med som ordinær øvelse, som en del av paralympiske vinterleker 1994 på Lillehammer. Siden dette har paraishockey vært en fast øvelse i de paralympiske vinterlekene. Paraishockey er en mikssport i de paralympiske lekene, der både kvinner og menn kan konkurerre, men kvinner har siden starten vært sterkt underrepresentert, og kun tre kvinner har konkurrert i de paralympiske leker. Brit Mjaasund Øyen fra Norge var den første kvinnen til å delta, allerede på Lillehammer i 1994. I 2018 deltok den norske spilleren Lena Schrøder i PyeongChang. Jing Yu fra Kina deltok i Beijiing 2022.  

Norge har vært svært framgangsrike i kjelkehockey, og vant gull i de paralympiske vinterlekene i Nagano i 1998. Det norske landslaget har i de senere år også hevdet seg i verdenstoppen med sølv i paralympics i Salt Lake City 2002 og i Torino 2006. Norge har gull fra VM i Sverige i 2004 og sølv fra VM i USA i 2008. Norge vant EM i Italia i 2007.

Regler
Paraishockeyspillerne tar seg fram med to køller med små pigger som gjør det lettere å ta seg fram over isen. Køllene brukes også til å slå pucken. Hver omgang av paraishockey varer i 15 minutter. Paraishockey er en av de mest populære idrettene i de paralympiske vinterlekene.

Kjente spillere
 Stig Tore Svee
 Roger Johansen
 Rolf Einar Pedersen
 Johan Siqveland
 Atle Haglund
 Tommy Rovelstad
 Loyd Remi Johansen
 Morten Værnes
 Helge Bjørnstad
 Eskil Hagen
 Knut André Nordstoga
 Kjell Vidar Røyne
 Morten Syversen
 Brit Mjaasund Øyen
 Lena Schrøder

 Se også 

 Ishockey

 Aking
 Bobsleigh
 Kjelke
 Skeleton
 Slede
 Pulk
 Sparkstøtting

Referanser

Kategori:Ishockey
Kategori:Handikappidrett

Kategori:Køllesport